
DIAMARS a habri cu un video a wordo manda riba 
whattsapp tur rond di dos funcionario policial den un 
posicion sumamente comprometedor. 

Comprometedor pa motibo cu e video ta mustra cu 
e momento di e sucedido nan tabata durante ora di 
trabou y den nan uniform. 

No ta conoci unda e hecho a tuma lugar, cu e filmacion 
a wordo haci, y si ta un asistencia e dos funcionarionan 
a bay of nan a simplemente bay di bishita n’e adres ey. 

Ta trata di e funcionarionan E.M, un persona cu basta 
aña den Cuerpo Policial, y sigur di un rango halto y e 
Polis hoben J.B. 

Riba e filmacion por mira un di e Polisnan para pafo 
di e auto den un situacion hopi amicabel cu un hende 
muher, mientras cu e otro funcionario policial ta sinta 
den auto y e otro dama ta gehurk banda di dje. Kico 
tabata pasando no ta conoci. 

Hecho ta cu e video aki a percura pa hopi comentario. 
Esaki mas ainda pasobra ta spera di funcionarionan 
policial, mescos cu docentenan un comportacion 
ehemplar, mas ainda durante oranan di trabou. 
Despues cu e video a cuminsa plama rond, 
Departamento di Relacion Publico di Cuerpo Policial 
a reacciona masha cortico riba esaki: 

Cuerpo Policial di su banda tambe a tuma nota di e 
video circulando den medionan social y a tuma paso 
pa cuminsa un investigacion si acaso ta algo recien of 
no, y kico tur ta locual a pasa relaciona cu e video aki. 
E dos funcionarionan aki ta traha den districto di 
Noord y segun nos por a compronde, a hala nan aden 
pa papia cun’e for di mainta caba y a informa nan cu ta 
start un investigacion. Ta di spera si, cu ora cu finalisa 
cu e investigacion publica resultado di esaki tambe. 




































2 


AWEMainta 


Diaranson, 18 December 2019 


Resultadonan preliminario ta mustra cu: 

Pa di 2 aña tras di otro Aeropuerto di Aruba ta 
proyecta 1 miyon asiento for di Norte America 

Casi 1 2% mas pasahero ta wordo spera compara cu 201 8 



FIN di aña ta asercando rapidamente y Aruba Airport 
Authority N.V. (AAA) ta orguyoso di por comparti e no- 
ticia cu 2019 ta mustrando resultadonan fantastico te 
cu awor. E mercado di Norte America ta wordo spera 
pa surpasa pa di dos biaha den historia di Aeropuerto 
di Aruha e capacidad di asiento di 1 miyon cu un tem- 
porada di winter ocupa na caminda. 

Pa loke t’e temporada di winter (1 di Oktober, 2019 — 
31 di Maart 2020) AAA tin algun noticia interesante pa 
comparti. Entre otro e anuncio di 4 ruta “scheduled” y 
“seasonal”, cu ta La Guardia, Chicago, Medellin y Bar- 
ranquilla! 

JetBlue ta sigui expande servicio pa New York for di 11 
pa 16 buelo semanal di juni 2019 pa october 2020. 

E AUMENTO PLANIA TA COMO LO SIGUIENTE: 

Buelonan diario dobel cu tabata solamente riba diabi- 
erna y diadomingo lo bira diario, incluyendo un di 3 y 
di 4 buelo riba diasabra. 

United Airlines ta aumenta buelo “seasonal” pa Chi- 
cago for di 2 buelo semanal pa 5 buelo semanal. 
American Airlines ta sigui expande nan 1 buelo “sea- 
sonal” semanal pa henter aña. 

Esaki ta hira e di 6 destinacion p’e “One Happy Island” 
cu American Airlines. Adicionalmente, mirando e de- 
manda creciente durante e temporada peak di Pasco, 
American Airlines lo opera avionnan mas grandi tipo 
A321 / A330 for di Philadelphia y Charlotte 
Delta Air Lines lo opera 1 buelo semanal adicional pa 
Boston den december y januari 2020. 


Avianca Airlines pa por ofrece biaheronan for di Aruha 
mas y mihor opcion di conectividad y probechando di 
Avianca su network di rutanan global, e aerolinea ta 
mantene 11 frecuencia semanal apesar di e retonan in- 
terno cu ta wordo experencia entre e isla y su conecci- 
onnan cu Bogota, Colombia. 

Wingo Airlines ta sigui crece dor di agrega 2 servicio 
semanal nobo durante e lunanan peak di november, 
december y januari 2020. 

Aruba Airlines lo cuminsa cu 2 buelo non stop 2 biaha 
pa siman for di Aruba pa Barranquilla y Medellin den 
december 2019. 

KLM ta aumenta capacidad dor di bula cu avionnan 
mas grandi tipo A330-300 mas frecuente pa e desti- 
nacion, resultando den 45 asiento adicional riba cada 
buelo. Hunto cu Delta Air Lines, partner den su joint 
venture transatlantico, KLM ta haciendo su posicion di 
mercado mas fuerte entre Norte America y Europa. 

Cu e buelonan adicional aki, Aeropuerto di Aruba lo 
wordo sirbi pa 27 aerolinea, brindando servicio na 32 
aeropuerto internacional den 12 pais y 28 destinacion. 
“AAA su enfoque principal lo ta pa mantene e nivel- 
nan di servicio aereo y impacto di capacidad actual y na 
mes momento brinda apoyo n’e destinacion su esfuer- 
sonan pa genera mas demanda. Nos ta conciente di e 
instabilidad extremo di e industria di aviacion y pesey 
nos compromiso pa cu nos partnernan ta mas fuerte cu 
nunca. 

E aña nos dilanto lo tin retonan adicional y lo rekeri 
pa nos ta flexible cu nos obhetivo y strategianan di im- 
plementacion. Partnership lo ta hopi importante den 
2020 mirando cu e competencia ta fuerte y glohal,” asi- 
na AAA su Air Service Development Manager sra. Jo- 
Anne Meaux-Arends a bisa. 

Na Aeropuerto di Aruba nos ta orguyoso pa sigui ofrece 
pasahero y bishitantenan e mihor network di rutanan 
internacional pa/for di Aruba. Aeropuerto di Aruba ta 
ancioso pa yama bon-bini na tur e bishitantenan den e 
temporada di winter. 

Investigacion di ARA a conclui cu 

Causa principal di overtime na KPA, KIA y CEA ta falta dl personal 

y ausencia pa motibo di salud y ainda no tin un plan concreto pa reduci overtime 



Focusonderzoek: 
Oorzaken overwerk 

uit perspectief van KPA, KIA en CEA 


Algemene Rekenkamer a haei un 
investigacion corto, esta un focus- 
onderzoek, tocante e causanan principal 
di overtime for di e perspectiva di Cuerpo 
Policial (KPA), Instituto Coreccional di 
Aruba (KIA) y Cuerpo Especial Arubano 
(CEA). 

Un focus-onderzoek ta caracterisa su mes 
pa tin un cobertura limita cu un pregunta 
specifico. Meta di e investigacion ta pa 
trece dilanti tanto e causanan como tambe 
e maneho cu ta ser hiba pa controla gasto 
di overtime. 

PAKICO E INVESTIGACION 

Durante e ultimo añanan Gobiemo a pone 
como meta maneho di overtime, esaki den 
cuadro di reduccion di gasto di personal, 
cu t’e gasto mas grandi di Gobiemo. 

Den e ultimo 10 aña e gastonan di overtime 
a redobla cerca e departamentonan di 
KPA, KIA y CEA. E tres departamentonan 
aki, tin e gastonan mas halto di overtime 
di pais Amba. Esaki ta motibo principal 
cu Algemene Rekenkamer a haci un 
investigacion. 

Banda di e departamentonan menciona, a 
sinta na mesa cu Departamento di Minister 
di Husticia y tambe cu Departamento 
di Recurso Humano (DRH). Cada 
departamento a indica cua t’e causanan 
principal di overtime cu nan ta enfrenta. 
Algemene Rekenkamer a analisa e cifranan 
y a studia tur documento corespondiente. 


Durante e mesun periodo e Colegio di 
Supervision Financiero (CAft) tambe a 
haci un investigacion riba e problema di 
overtime. Ambos Secretariado a sinta hunto 
y a delibera riba e tema di e investigacion y 
e su importancia. 

Compara cu e investigacion di CAft, 
Algemene Rekenkamer a concentra su 
investigacion solamente riba KPA, KIA y 
CEA. 

E investigacion di Algemene Rekenkamer 
ta limita na presenta e causanan principal 
di overtime, for di e punto di bista di e 
organisacion y su tareanan. 

CAUSA DI SUBIDA DI OVERTIME 

Tanto e falta di personal como e ausencia 
pa motibo di salud (ziekteverzuim), t’e 
causanan cu tur tres departamento a 
menciona como e causanan principal. 
Ademas di esaki cada departamento a 
menciona tambe otro causanan cu ta 
specificamente aplicabel pa nan. 

P.e. Cuerpo Policial a indica como un di 
nan causanan di overtime, t’e diferente 
tareanan cu algun departamento ta eherece 
di cual por categorisa algun como tarea 
impropio. 

Tarea impropio ta p.e. actividad deportivo, 
caminata religioso y otro actividad publico 
cu ta rekeri extra personal di Polis pa 
ta presente. Algemene Rekenkamer ta 
elabora den nan raport riba e causanan cu a 
menciona pa cada departamento. 

ANALISIS DI E GASTONAN DI 
OVERTIME Y E CAUSANAN 

E raport ta presenta tambe un ilustracion 
di e gastonan di personal den cada un di e 
departamentonan investiga como tambe e 
fluho di gasto di overtime durante e ultimo 
tres aña na cada un di e departamentonan. 
Cada departamento ta experencia diferente 
subida y bahada di gasto durante un aña, 
p.e. Cuerpo Policial tin un subida di gasto 
di overtime den luna di april cual ta atribui 
na trahamento overtime durante temporada 
di Camaval. 

E siguiente tabel ta duna un bista di e 
gastonan relaciona cu overtime como 
tambe e cantidad di empleado full-time 
y e cantidad di notificacion di AO, den e 
ulitmo 5 aña. 

E grafico ta duna bista di e fluho di e 
gastonan di overtime durante e lunanan 
(mester tene na cuenta cu pago di overtime 
ta tuma lugar 2 luna despues di a traha). 



MANEHO Y MEDIDA PA BAHA E 
GASTONAN DI OVERTIME 

Den e ultimo 5 añanan pais Amba no a 
conoce un plan specifico pa purba baha 
gasto di overtime cerca e departamentonan 
menciona. E topico aki ta bin riba mesa ora 
cu Minister y e hefenan di departamento 
sinta hunto, pero ainda no ta existi un plan 
di maneho concreto pa purba reduci e 
gastonan aki. 

Cada departamento ta responsabel pa tuma 
e medidanan necesario intemamente p’e 
maneho di e gastonan di overtime. 

Cada departamento a indica con nan 
ta maneha e gastonan di overtime y e 
causanan di overtime; esaki ta varia den 
departamento. Algemene Rekenkamer no 
a duna su opinion riba e maneho di cada 
departamento, pero ta menciona e puntonan 
di atencion cu cada departamento a indica. 

Algemene Rekenkamer ta limta su mes 
principalmente na presenta solamente 
e causanan di overtime segun e 
departamentonan y e medidanan cu a ser 
tuma pa tin control riba overtime. Un 
investigacionmasprofundolopordetermina 
si tin mas causa cu por fiindamenta e saldo 
di overtime, of si e medidanan cu a tuma ta 
suficiente pa reduci e gastonan di overtime 
y/of si esakinan tabatin e resultado desea. 

Algemene Rekenkamer kier remarca cu 
e raport ta duna un bista di e causanan 
presenta p’e departamentonan. Un 
investigacion profiindo ta necesario pa 
determina si tin mas causa di overtime na 
e departamentonan y si e medidanan tuma 
pa reduci e gastonan aki, tin e efecto desea. 

E version digital di e raport di Algemene 
Rekenkamer ta disponibel via 
ww w. rekenkamer. aw 

UN dicho masha conoci y historico haci tabata di difunto 
Betico Croes. Si mi cay na caminda, coi e bandera y sigui cu 
e lucha. E dicho aki a cambia ultimamente, y a bira: Gobi- 
erno actual a dicidi pa si cai na caminda, percura pa coi e 
cartera, pasobra mas oportunidad no tin. 
-l-l-l-l-l-l-l-l-l-l-l-l-l-l-l-l-l-l-l- 

Minister Otmar Oduber a retira, pero parce cu el a bira 
consehero di Gabinete Wever-Croes. Pero t’e mesun Otmar 
Oduber na september ultimo a anuncia fuera di ta retira 
como Minister, pero hopi lo a lubida cu Otmar Oduber a 
anuncia su retiro tambe di politica activo. 

Otmar Oduber ta sigui como lider di POR, kier men e lo 
keda den politica y no a retira. Pesey lo sigui tende di Ot- 
mar Oduber. Su retiro como Minister ta keda cuestionable. 
Pasobra el a bira Minister pa unicamente 2 aña, loke lo 
mester tabata planea, pero pakico pa 2 aña so? 
-l-l-l-l-l-l-l-l-l-l-l-l-l-l-l-l-l-l-l- 

Loke ta masha yamativo di retiro di Minister Otmar Odu- 
ber, e no ta bay cu su coordinadornan, pero hopi a ser hinca 
aky-aya den e Gobierno aki. Pesey no kere e politiconan, 
y sigur esnan actual, cu a haci masha promesa, cu awe ta 
resulta den un cantidad di mentira. 
-l-l-l-l-l-l-l-l-l-l-l-l-l-l-l-l-l-l-l-l-l- 

No mag lubida berdad. Ma bon, ta awe Parlamentario Roc- 
co Tjon mes tabata na cabes di Riot Comando e tempo ey. 
-l-l-l-l-l-l-l-l-l-l-l-l-l-l-l-l-l-l-l-l-l-l- 

Minister Dangui Oduber a firma pa legalisa e uzo di can- 
nabis medicinal! E proceso pa legalisa cannabis medicinal 
ta canando for di hopi tempo. Conforme acuerdo di gober- 
nacion di partidonan MEP-POR-RED a acorda cu durante 
e periodo di gobernacion aki lo legalisa e uzo di cannabis 
medicinal y no recreacional manera Parlamentario di RED 
kier. 

-l-l-l-l-l-l-l-l-l-l-l-l-l-l-l-l-l-l-l-l- 

Despues di un periodo di haci tur e preparacionnan nece- 
sario e momento a yega cu por cuminsa e proceso oficial p’e 
legalisacion di e uzo di cannabis medicinal. 

Minister Dangui Oduber a firma p’e proceso cuminsa pa en- 
trante 2020 tur e productonan cannabis medicinal ta acesi- 
bel pa comunidad. Gobierno ta enfatisa cu ta trata sola- 
mente di legalisacion di uzo, kier men lo bay na importa e 
producto y no tin cuestion di cultiva marihuana na Aruba. 



-l-l-l-l-l-l-l-l-l-l-l-l-l-l-l-l-l-l-l-l-l-l- 

Ser Polis no ta un luho mas, pero si mira kico ta pasando 
ultimamente den Cuerpo Policial, ta un degeneracion tin. Y 
esaki ta pasobra Mando Policial mes ta tolera tur bagamun- 
deria y ta tapa pa Polisnan cu comete un of otro fechoris. 
Mira e caso recien di e Polis femenino, kende den oranan di 
mainta a keda deteni pa den oranan di atardi a ser laga den 
libertad. Sin te awe Mando Policial a duna informacion sin- 
cero ta kico a pasa. Maske cu e dama Polis aki hasta conoci 
pa su actonan obseno riba un yate cu baile mahos, maske ta 
ser bisa cu e ta den su tempo liber. 

Awor el a bin hay’e den un caso di arma di candela cu bala 
extra, loke no ta permisible. Si ta un civil, te awe e ta sera, 
pero e polis femenino aki, a ser laga den libertad mesun 
atardi, sin cu Mando Policial a duna un splicacion. Polis 
tambe mester ta transparente. 

Y awor e caso aki, unda lo tabatin un trabao di chupa, y 
manera a ser bisa, cu Minister a duna ordo na Polis pa chu- 
pa pa saca tur informacion den combatimento di ilegalnan. 
Nos no ta kere cu esaki a tuma lugar. 
-l-l-l-l-l-l-l-l-l-l-l-l-l-l-l-l-l-l-l-l- 

What going on there, encuentro amoroso? Can’t see any- 
thing. Wel then it should have a mutatie explaining the 
assistentie or bemiddeling they were busy with because ac- 
cording to LMA the 8 hours could only be used for the dienst 
Remember this disciplinair you dont need to prove nothing. 
Its the one involved has to prove he was not doing anything 
wrong. 

The only onderzoek that is needed is to find out who where 
when and check if there was a mutatie. After that hit them 
with a disciplinaire onderzoek 


Sigui na pagina 5 > 

< Continua di pagina 4 


But just will have to do the dusci- 
plinaire procedure.. that is when the 
district chef finish the dusciplinaire 
onderzoek. 

Ta parce cu ta un conoci Polis ta en- 
volvi. E ta conoci p’e tipo di cosnan aki. 
Blow job on the job. 

Awor tin Polis ta bisa, si Mando Poli- 
cial mes no ta duna e mihor ehempel, 
kico por spera di demas subalterno? 
Wowo ta riba e suseso aki, pa sa kico 
lo sosode. 

Otmar Oduber a bay, pero a laga Serli- 
mar sin placa pa paga e empleadonan. 
Unda tur e placa a bay? Mala lengua 
ta bisa pa cumpra un finca na Colom- 
bia, loke e propio Oduber a desmenti. 
-l-l-l-l-l-l-l-l-l-l-l-l-l-l-l-l-l-l-l-l-l- 
Ainda prome cu fin di aña tin mas me- 
dida na caminda. 


Bo ta sinti bo mes 
bashi? Falta di cariño na 
cas? 

Yama 100^ 

Nan ta judabo 
^servicio nobo^ 



Fransy Figaroa 


Radi Khan and 47 others 13 Comments 12 Shares 
Like ÇD Comment ^ Share 


Pero Gobierno no kier cumpli cu loke 
Hulanda a demanda, cuminsa nab aha 
bo gastonan prome, e.o. reduci person- 
al di Gobierno. 

Awor a introduci un deviezen provisie, 
cu ta nifica un aumento riba tur pro- 
ducto importa y consecuentemente 
pueblo tin cu paga. 


Gremionan comercial a califica tur es- 
aki un maneho dictatorial. 

Papia un solo bes den un reunion pa 
nifica duna participacion real. 


Otro aña 2020, lo bira Aña di Eleccion? 
Manera hopi ta kere? 

Si Gobierno sigui asina, sigur e lo bira 
un aña di eleccion. 

Ta pesey Otmar Oduber a dicidi di 
bandona e barco, prome cu e caba si 
zink y e no kier ta riba dje. 





Buscando un 
prestamo pa drecha 
bo cas pa temporada 
di Pasco? 










Pa mas mformacion ofun cita yama 523-2250 


BANCO Dl CARIBE 


Bankmg Together 

Nochi di compras y yen di ambiente: 

AREA cu fin di aña spectacular den Caya G.F Betico Croes 


NOS ta den e temporada di fin di aña, 
e temporada cu pa hopi den nos pais, t’e 
temporada di mas dushi di aña. 

Desde cu Gabinete Wever-Croes a institui 
AREA, nos centro di ciudad di Oranjestad 
a conoce un fin di aña cu ambiente spec- 
tacular. Esaki tabata e caso tambe e fin di 
siman cu a pasa. Caya G.F Betico Croes 
tabatin dushi ambiente di hacimento di 
compras, encuentro cu amistad y familiar- 
nan, y cu un ambiente ameno cu Grupo di 
Betico. 

Tambe diabierna anochi tabatin un show 
di modelahe di Stichting Algemene Be- 
jaardenzorg Aruba (S.A.B.A.) 

Prome Minister Evelyn Wever-Croes 
tambe tabata presente n’e ocacion aki 
acompaña pa su famia. Hunto nan a 
gosa di e ambiente dushi y saluda e pu- 
blico. 

“Ta un bunita sentimento pa sinti e en- 
tusiasmo y positivismo di e publico pre- 
sente. E ambiente a ilustra cu tin spe- 
ransa y deseo grandi pa trece bida bek 
den centro di Caya G.F Betico Croes”, 
Prome Minister Evelyn Wever-Croes a ex- 
presa. 

E siguiente actividadnan den Caya G.F 
Betico Croes den e dianan benidero prome 
cu Pasco ta Dia di Compras, diasabra te cu 
8or di anochi. Dia di Compras, diadomingo 
di lOor di mainta pa 2or di atardi. 

Dia di Compras cu Santa Claus, dialuna 
te cu 8or di anochi. Y diamars, tin opor- 
tunidad te cu 4or di atardi pa haci e ultimo 
compra y regalonan pa fin di aña. 

Minister Dangui Oduber a anuncia cu: 

Entrante 1 di januari 
2020 pensioen di biehes 
lo conoce un aumento 


DIAMARS mainta Minister di Turismo, 
Salubridad Publico y Deporte sr. Dangui 
Oduber a anuncia cu entrante di januari 
2020 e pensioen di biehes lo subi. 

Fondonan di pensioen ta wordo paga n’e 
pensionadonan dor di Banco di Seguro So- 
cial (SVb) cu ta resorta bou di Ministerio di 
Salubridad Publico. 

Recientemente Gabinete Wever-Croes ta 
anunciando varios noticia positivo manera 
e legalisacion di cannabis medicinal y tam- 
be reduccion di 10 porciento di e tarifa di 
coriente. Esaki ta un otro noticia positivo 
pa comunidad y specialmente p’e pension- 
adonan. 

Conseho di Minister, riba proposicion di 
Minister di Turismo, Salud Publico y Tur- 
ismo, a dicidi di aumenta e pensioennan di 
biehes di e siguiente forma entrante 1 di 
januari 2020: 

Pensioen pa soltero ta aumenta di 1.132 pa 
1.157 florin: Pensioen pa pareha ta aumen- 
ta di 1.906 pa 1.948 florin: Pensioen dividi 
pa pareha ta aumenta di 953 pa 974 florin. 

E pensioennan pa huerfano y vuido ta keda 
adapta cu e mesun porcentahe. Aña 2019 
tambe Minister Dangui Oduber a aproba e 
aumento aki. 

Den 2 aña di gobernacion a aproba un au- 
mento di 84 florin pa parehanan casa y 50 
florin pa soltero. 

Minister Dangui Oduber kier a gradici sr. 
ir. Edwin Jacobs tambe di SVb pa haci e 
ehercicio necesario pa cumpli cu un aumen- 
to pa nos pensionadonan. E ser humano ta 
central y nos ta cumpli cu esaki! 






' \f •; •vA • .V* • ••• • •.' • 

li’s the last Bigger BetterBln^^^OJ^ anafwe’re 


starting the party ehrly\f^ih a 2020 payoutl' 
§tNGO CAlffii PACKAGE: AWG 105 

DOOR PRIZE: 4X AWG 500 

^ROGRESSIVE POWERBALL: 


GAME1: AWG 2,020 

GAME 6: AWG 20,200 

GAME 2: AWG 2,020 

GAME 7: AWG 20,200 

GAME 3: AWG 2,020 

GAME 8: AWG 20,200 

GAME 4: AWG 2,020 

GAME 9: PROGRESSIVE 

GAME 5: AWG 2,020 

GAME10: AWG 20,200 


Crystal Theater and Renaissance Convention Center 

MWINNINGMOMENT 


WIND CREEK* 

CASINOS • ARUBA 

See PLAYER SERVICES for details. 

Chauffeur a perde control y bolter auto na Paraguana 



DIAMARS madruga a drenta informe di 
un accidente cu hende herida na Paragua- 
na, mesora a dirigi Polis como ambulance 
n’e sitio. 

Na yegada di e patruya a bin compornde 
cu aki ta trata di un accidente unda cu e 
chauffeur di e Nissan Sentra A-65906 lo a 
perde control baha caminda subi un tran- 
kera y bolter. 

Debi n’esaki e chauffeur a resulta leve- 
mente herida. Na yegada di e ambulance, 
nan a atende e chauffeur. 



FIN Di AÑA 


• PROBECHA- 


SERVICIO RESIDENCIAL & COMMERCIAL 


X,50 

pa 

20 of mas 


Yama awor mes: 

582-4684 

594-3757 


mrbucket@ecotech.aw 
www.ecotecharuba.com i 

Q SIGI NOS ARIBA FACEBOOK. 

Problema entre dos amigo a caba na maltrato cu pat'l cabra 



DIALUNA merdia varios unidad di Polis a bay cu urgencia un 
adres na Casibari, unda cu lo tin un problema serio cu a bay for di 
man. Un persona lo a wordo maltrata y tambe tabatin tiramento 
di baranca riba auto. 

Polis cu a yega na cantidad grandi como 6 patruya a constata cu 
un chauffeur lo a wordo agredi cu un pat’i cabra, fuera di esey su 
auto a haya daño tamhe di haranca. 

Durante e maltrato un menor di edad den e auto mester a pres- 
encia e acto y mas cu claro a keda hopi spanta. 

Parce cu e dos personanan aki ta of tabata amigo di otro, pero 
lamentablemente algo a pasa y esaki a caba na problema cu 
agresion. 

Ambulance a presenta pa atende cu e partido maltrata y Polis a 
haci un detencion tamhe n’e adres. 

Por a mira cu a confisca e pat’i cabra tambe como evidencia. 







Quiksilver, Sport Systems & The Athlete’s Foot 

Un Pasco campeon 
cu 3 partner nobo di 
Fun Miles! 

Ricibi dobel Fun Miles durante dianan di fiesta ora 
cu bo shop serca Fun Miles su partnernan nobo i 
deportivo! Ora cu bo uza bo carchi di Fun Miles lo bo 
participa automaticamente pa gana un experiencia 
inolvidabel; un obsekio di 3 tienda top y partner nobo 
di Fun Miles! 

Shop y Gana na Quiksilver, Sport Systems & The 
Athlete’s Foot! 

Epromocion aki ta vaiido te cu dia 14 di januari 2020 


Rdiai funmiles.net 


o 


sport systems 


fllfl, 
ntiles 


0 

Problema di pareha a caba om muher na estado a corta su pareha 


DIALUNA merdia den careda di l’or, Polis 
a bay cu urgencia un adres na Sero Patrishi 
unda un persona lo a wordo hinca. Informa- 
cionnan adicional tabata papia cu den cas lo 
ta tur na sanger. 

Prome informe tabata cu un homber a hinca 
un dama y e dama ta na estado. 

Polis a yega y mesora a cuminsa busca infor- 
macion. Polis no a nota nada di sanger, ta par- 
ce cu e lo a wordo haci limpi prome cu nan a 
yega. 

Na yegada di Paramediconan nan a bay at- 
ende cu e dama hoben cu lo tabata hinca, por 
a mire cana subi e ambulance. 

Despues di algun minuut cu el a wordo con- 
trola a resulta cu e dama no tabatin ningun 
hinca na su curpa. 

STORIA A CAMBIA 

Durante investigacion a resulta cu durante e 
problema di pareha, e dama a corta e homber 
cu algo skerpi na su brasa y esaki lo a sangra 
masha hopi mes. 

Pero na yegada di Polis, e homber a move 
di e sitio. Agentenan a logra comunica cu e 
homber, pero e cabayero a bira defensivo y no 
kier a scucha nada di Polis. 

Eynan tur cos a caba, mirando cu e homber 
mes lo no ta interesa pa haci denuncia contra 
su pareha, kende cu ta na estado. 



STATEN VAN ARUBA 

OPENBARE VERGADERING OP 18 DECEMBER 2019 OM 
9:00 UUR V.M. IN DE VERGADERZAAL VAN DE STATEN VAN ARUBA 

TE BEHANDELEN ONDERWERP 

Agenda: 

Ontwerp landsverordening tot wijziging van de Landsverordening winstbelasting 
(AB 2004 1988 no. GT 47) en de Algemene landsverordening belastingen 
(AB 2004 no. 10) 

De Griffier, 

mr.drs. Herman Ch. J. Hek 

Homber a haya 
"surprise" ora 
a haya su auto 
habri y destrui 





DIAMARS mainta tempran algo 
prome cu 8’or a sosode un caso di la- 
dronicia den auto na altura di ex RBC 
Bank, banda di surcusal di Registro 
Civil y Censo riba Lloyd Smith Boule- 
vard. 

A resulta cu aki ta caminda un homber 
a yega y haya su auto habri y destrui. 
E malechor no a logra bay cu mucho 
cos di material. 

E1 a kibra e palanca di auto pa cambia 
di speed y locual ta remarcabel ta cu, el 
a scirbi den auto cu un obheto blanco, 
riba asiento, dashboard y tambe glas. 
Ta ser specula cu ta un adicto ambu- 
lante kende no tabatin nada di haci, 
pero por ta un persona cu no ta di gus- 
to cu e homber aki tambe. Polis a pre- 
sente y a tuma dato di e sucedido. 


Bisiña a para auto den cura 
robes y baha bay lage na lock 



DIAMARS mainta Polis a bay Papilon, unda un habitante a 
bin a haya un auto na lock para den su cura di cas. 

Polis a yega y berdad a topa cu un Honda Fit na lock. E auto aki 
tabata stroba e habitante di sali cu su mesun auto for di e cura. 

A bay check e nummerplaat y a resulta cu e Honda Fit ta 
pertenece na dos cas mas leu di unda el a para. 

Agentenan a bay e cas y na prome instante lo no a localisa e 
chauffeur, pero a bisa esnan cu ta biba eynan pa bin move e 
auto mas liher posibel. 

No ta conoci si e chauffeur tabata burachi y a bruha di cura di 
cas. 

Tin Oplatek obtenible na Misa Birgen di Fatima na Dakota 



★ 


Ofilateá-; cut taadiciiui na, 


★ 


Un custumber for dl Polonia di comparti un pida pan sin yeast, 
un pida wafel, e "opiatek", den iglesianan, casnan y na trabao 
den tempo di Pasco di Nacemento. Cada persona ta ricibi e 
oplatek. Esaki ta wordo comparti door di kita un pida di e 
wafel di e otro persona y come. Di e manera aki nan ta 
transmiti na otro nan miho deseonan.E intercambio dje 
"oplatek" ta expresa e unidad, e amor y e pordon. 



Cada persona: 
Mi ta desea bo 
salud, 
bon suerte, 
bon fortunay 
despues di 
morto un luga 
den cielo. 


Parokia Birgen di Fatima 

Sion J*aóca ^ 
S'HOóp&ia 2C2C 


Optatek ta obtenibel pa 
5 florin na: 

Misa Birgen di Fatima 
na Dakota (despues di misa 
di Aurora) y 
pa pedida cerca 
Sharona Sapuana 
Palm Beach 128 


586-5542 / 593-3071 






PARTICIPACION: 


En conecion cu dianan di fiesta 
; nos ta haci un participacion na tur nos / 
clientenan pa tene cuenta cu lo siguiente: 


Tur aviso of cualkier otro publicacion pa edicion 
' di dia 24 di December 2019 mester ta aden 


dia 23 di Decefnber 2019 prome cu 3'or di atardi. 




Tur aviso of otro publicacion despues di é ora 


stipula, no ta garantisa di lo ta den edicion di dia 23 
pero sigurden edicion di dia 27 di December 2019 




Por fabor tuma bon nota di esaki. 


^ Masha danki di antemano pa bo(so) cooperacidh.'^ 


- / 

/ 

■ A;y‘ 

/ 


Feliz Pasco y cu Bendicion d 
Dios lo Drama d^n tur hogar! 


NA Polonia tin un custumber di comparti un pida 
pan sin yeast, un pida wafel, e “oplatek” (plural 
“oplatki”), den iglesianan, casnan y na trabao den 
tempo di Pasco di Nacemento. 

E wafelnan ta homa cu hariña di trigo puro y 
awa, nan ta rechthoek y hopi fini; nan ta di mes 
composicion cu e pan di altar cu ta bira Eucaristia 
durante consagracion durante Santo Sacrificio di 
Misa di Santa Iglesia Catolico. 

Pasobra e ta solamente un recuerdo di e Curpa di 
Cristo, un recuerdo usa den casnan priva, obispo of 
sacerdote no a santifik’e. 

Miembronan di famia y amigonan ta laga otro 
kibra un pida chikito di nan Oplatki y come di dje. 
Intercambia Oplatki cu otro ta simbolo di pordona 
faltanan y foutnan di pasado y su intencion ta pa 
recorda e particpantenan e importancia di Pasco di 
Nacemento, Dios y famia. 

Parokia La Birgen di Fatima na Dakota ya pa algun 
aña caba a introduci e oplatki p’e fiesta di Pasco di 
Nacemento. Den temporada di Advent, despues di 
Misa tin e oportunidad pa cumpra oplatki. 

OPLATKI voorgerecht (entrada/appetizer) DI 
COMEMENTO DIPASCO DINACEMENTO 

E tradicion ta cu e famia ta reuni rond di mesa prome 
cu come eena di Nochebuena. Cada persona ta ricibi 
un oplatek. E cabes di cas, tipicamente e persona 
di mas edad presente of e tata di famia ta tuma un 
oplatki y ta ofrece su oplatek na un miembro di 
famia deseando e un Bon Pasco. 

Esaki ta contesta kibrando un pida, come y ofrece 
esun di dje n’e eabes di cas p’e kita un pida. Di 
e manera aki nan ta transmiti na otro nan mihor 
deseonan. 

E intercambio ta expresa unidad, amor y pordon. Si 
no tin e wafel, ni pan sin yeast, por usa pan normal. 
Awendia Oplatek ta bay mas leu cu famia y sa 
compartie tambe entre studiantenan of coleganan 
actual of di pasado. Tambe sa manda nan como 
regalo chikito hunto cu tarheta di Paseo na seman 
stima cu ta leu for di cas. 

Cada envelop contene 5 oplatki (4 blanco y I roos). 
E wafelnan tin graba riba nan imagenan religioso 
relaciona cu Pasco di Nacemento incluyendo e 
Nacemento, Birgen Maria eu Niño Hesus of e Strea 
di Betlehem. Roos ta p’e bestianan di cas. 

Nan tambe tabata presente na naeemento di Hesus y 
nos ta honra nan presencia cu nan propio wafel. Sea 
t’e buey y e burico di Betlehem, of nos huisdier, tur 
ta partieipa den e misterio di Paseo di Nacemento. 

Aunke e no t’e Eucaristia e ta parce y ta simboliza 
e presencia di kende a nace den un Cas di Pan 
(Betlehem) y kende a bira E mes e Pan di Bida. 













































Diaranson, 18 December 2019 


AWEMainta 


13 



SUPER 


! 

P 

ki 

1 . ^ - 

: '82« 1 



THANKS FOR SHOPPING LOCAL. 

Despues di nnaltrata su pareha: 

Homber a bay cera curpa den 
cas pa Polis no bay cune 




DIAMARS madruga varios Polis a bay un 
adres na Sabana Basora unda un dama lo a 
wordo maltrata dor di su pareha. 

Polis a haya informacion tambe cu e homber 
fuera di e maltrata e muher, el a coy e auto 
di e muher bay sconde na Pos Chikito. Eynan 
su mama lo ta biba. 

Despues el a bay bek Sabana Basora y cera 
su mes den un kamber pa Polis no por haye. 
Aki ta unda agentenan mester a pidi ordo di 
Sub Fiscal pa por drenta e cas. 

Despues di a detene e homber, Polisnan a 
hiba e dama busca su auto, tambe a splike e 
pasonan necesario pa tuma contra e homber. 
Esta bay busca papel di dokter y pasa cerca 
Recherche pa haci un denuncia oficial. 

OPPA a tene su celebracien di Pasce 
diademinge, 15 di december 2019 









■ i>uici.e<inean B 




■ cuca^ib«n H 





TUR aña OPPA, e Organisacion di Pensionado Publico Arubano ta 
organisa un comemento di Pasco pa su miembronan. 

Diadomingo ultimo, 15 di december 2019, OPPA a tene un Almuer- 
zo di Pasco den un Renaissance Convention Center masha bunita 
decora. E celebracion a cuminsa 10:00 am y a termina 3:00 pm. 

Mas of menos 500 persona, miembro y introducido, por a goza di un 
menu, bon prepara dor di e personal di e cushina di Renaissance 
Convention Center, cu e cumindanan cu nos tin custumber di come 
durante e fiestanan di Pasco aki na Aruba. 

E celebracion aki tabata bon anima dor di Robert y su Solo Banda 
Show, cu a entretene esnan presente cu musica cu tabata mantene 
e pista di baile constantemente ocupa. 

Na final, Banda Musical OPPA (BMO), a canta un Dande cu de- 
seonan pa un prospero 2020, prome cu e miembronan a bay cas 
despues di a pasa 5 ora hunto den un ambiente feliz, alegre y ame- 
no. 

Directiva di OPPA ta desea e pueblo di Aruba y specialmente tur 
su miembronan un Feliz Pasco y un aña nobo yen di amor, alegria 
y prosperidad 

AHATA Q constota cu 

Na november ocupacion a baha un tiki 



Aruba Hotel & Tourism Association (AHATA) ta acu- 
mula e cifranan di ocupacion y prijs di hotelnan tur 
luna. Pa luna di november 2019 e CEO di AHATA Tisa 
LaSorte a anuncia cu e resultado di november ta mus- 
tra cu ocupacion ainda ta nivelando. 

Den ultimo dos añanan Aruba a experiencia crecemen- 
to consistente den ocupacion desde horcannan di sep- 
tember 2017. Pa motibo di e extra demanda pa nos isla, 
por a cobra prijsnan mas halto. 

Na november 2019, e ocupacion tabata un tiki mas 
abou cu november 2018, reduciendo cu 0.8 punto pa 
yega 85.3%. 

High season ta acercando y november su ocupacion ta- 
bata 7 punto mas halto cu october 2019. E balor av- 
erahe di cada kamber (ADR) a crece cu 5.2% compara 
cu november aña pasa, yegando $234.28. 

E RevPAR, cu t’e entrada averahe pa tur kamber dis- 
ponibel, na november 2019 tabata $199.94, cu ta un 
aumento di 4.3% compara cu un aña pasa. 

Por nota cu e crecemento den RevPar a cuminsa nivela 
tambe. 


Si compara e resultado di e prome 11 luna di 2019 cu e 
mesun temporada di aña 2018 ta nota cu ocupacion a 
subi un tiki cu 1 punto, pa un averahe di 85%. ADR a 
crece cu 6.7% y RevPAR a crece cu 7.9%. 

Mientras cu mas inventario ta sigi habri bek den re- 
gion Caribense, e crecemento di demanda pa Aruba por 
ta nivelando. 

Si e trayectoria aki sigui, e prijsnan di kamber lo cum- 
insa baha bek poco-poco. Mientrastanto, tin expecta- 
tiva cu aña 2019 lo caba cu cifra positivo pa turismo di 
Aruba. 

E cifranan di AHATA ta basa riba 17 hotel miem- 
bro: Amsterdam Manor Beach Resort, Barceló Aruba, 
Boardwalk Hotel, Brickell Bay Beach Club, Bucuti & 
Tara Beach Resort, Courtyard by Marriott Resort, Divi 
& Tamarijn All-Inclusive, Eagle Aruba Resort, Holiday 
Inn Resort Aruba, Hyatt Regency Aruba, Manchebo 
Beach Resort, Marriott Aruba & Stellaris Casino, Re- 
naissance Aruba Resort, The Ritz-Carlton Aruba, Riu 
Palace Aruba, Riu Palace Antillas y Talk of the Town 
Hotel. 

Adicto bou influencia a lanta 
contra Pollsnan na Italléstraat 





DIAMARS mainta Polis a bay un negoshi situa den 
Italiéstraat unda un persona lo a drenta y ta causan- 
do problema. 

Tabata den careda di 9’or cu un adicto conoci lo a 
usa un droga hopi fuerte y a cana drenta un negoshi 
spantando e hendenan. 

Patruya cu a yega mesora a trata na pone ordo riba 
dje, pero e adicto no a worry cu e agentenan uniforma 
y a lanta contra nan. 

Aki ta unda refuerso a wordo pidi y a haya esaki tam- 
be di algun Recherche cu tabata cerca. 

Na final ora mas Polis a yega a logra domina e adicto 
aki cu por wordo considera peligroso. 

Diputado Elvis Tjin Asjoe: 

E parke di naturalesa nobo aki ta un adquisicion pa henter Hulanda 




KRALENDIJK - Cu e apertura cu Diputado di Turismo 
Elvis Tjin Asjoe a haci di e Caves & Karst Reserve - Parke 
di Cueba y Baranca, Bonaire a haña un parke di naturalesa 
y atraccion turistico aserka. 

E parke cu ta midi 31 héctar y ta enserá un sistema éx- 
traordinario di cueba cu un colonia unico di raton di anochi 
ta un iniciativa di e organisacion local Wild Conscience y 
Caribbean Speleological Society. 

‘Danki na benida di e parke aki nos como Bonaire tin algo 
éxtra cu ta hopi excepcional pa ofrecé e turista. Pero pa 
nos propio habitantenan tambe un bishita ta mas cu bale 
la pena. E.o. bo ta haña tende con importante presencia di 
raton di anochi ta pa nos isla.’ 

Desaroyo di e parke ta cumpli completamente cu e meta di 
e Plan Stratégico pa Turismo. 

‘E nucleo di esey ta un crecemento cabtativo di nos tur- 
ismo. Nos ta scoge pa turismo sostenibel, dirigi riba bishi- 
tantenan cu sa di apreciá nos recursonan natural tanto bou 
como riba awa. 



P’e motibo ey nos ta yama bon bini n’e Parke di Cueba y 
Baranca. E personanan cu a bin cu e iniciativa merecé tur 
honor.’ 

10 Aña largo a traha riba su preparacion cu yudansa di bo- 
luntarionan. E parke ta solamente acesibel den compania 
di guianan certificá. 

Bonaire tin alrededor di 200 cueba di cua un cantidad ta 
sirbi como kamber di parto p’e 7 tiponan di raton di anochi 
cu nos isla conocé. 

Den un grado importante nan ta contribui na Bonaire su 
biodiversidat. Segun Diputado Elvis Tjin Asjoe e parke ta 
un adquisicion pa henter Hulanda. 

‘Aki bo por mira cu preservacion di naturalesa y turismo 
por cana hunto na un manera responsabel. Como Gobiérno 
local nos ta bay percura p’e parke bunita aki haña protec- 
cion legal. 

Ciere di fin di aña na biblioteca 


Ai^ra 

^^ 

"Putt&uii & ^ne«tuito>uf 

Cu profundo dolor na nos curason, nos ta anuncia 
fayecimento di nos 

Mama, wela, ruman, tanta y amiga stima: 

Sra. Aida 
Fransisca 
Kock-Peña 

Na edad di 70 anja 
*02-12-1949-t14-12-2019 

Na nomber di su majornan: 
tFrancisco Peña 
tMaria Louisa Croes 
Na nomber di su casa: 
tFransisco "Chico" Kock 
"Legendario cantante di Mariachi" 

Su Juinan: 

Edgar Kock y Cesar Gutierrez 
Sonia Kocky Michelangelo Farro 
Michealline Kocky Emilio Orman 
Su Nietoy Nietanan: 

D'Angelo Kevin Farro 
Luvienshka Farro y amiga Jeandra 
Lieshandra Farro y amigo Jean Pierre 
Semyon Farro 
Layevska Farro 
Tychessa Melo-Amaya 
Eric Melo-Amaya 
Khloé Kock 

Mescos cu Jui: Oslin Trimon 

Mescos cu un subrina: Anoushka Odor J'eandor 

Ruman nan: 

Rufina Peña 
tElsa Peña 
tVicente Peña 
tDelo Peña 
tJacobo Peña 
Pepe: Chichi Leest 
Padrino: Capi Leest 
Cuña y Swa: 

Flavia Kock 
tMario Kock 
tAdalbertha Kock 
Comer: 

Rita Webb 
Comper: 

Candido Boekhoudt 
Sobrino y Sobrina nan: 

Romulo, tDionisio, Luis, Eric, Humphrey, Hubert, Vivian, 
Delo, Rudolf, Ruthmila, Haidy, Prisca,Thirsa, Raymond, 
Marlyn, Lisette, Patrick, Mildred, Sharine, Maurits, Max, 
Richard, Gwendelyne 

Amiga di cas: Shirley Rijna, Juan Jimenez Henriquez, 
Sciyenne Naranjo, Gilbert Carranza, Jessica Wernet 
Famia: 

Kock, Peña, Farro, Melo-Amaya, Orman, Gutierrez, 

Webb, Wever, Boekhoudt, Dania, Croes, Geerman, 
Werleman,Thiel, Ras, Krozendijk, Kelly, Bikker, Hernan- 
dez, Liesdek, Willems,Thode, Holsman, Dirksz, Leest, 
Carolina, Sosa-Cordero, Suhaedji, Lee, Franken, Servud, 
Flanegin 

Dia pa condolencia ta 18 December 2019 di 7.00 p.m. - 
9.00 p.m. na Aurora Funeral Home 
Entierro di nos ser keri lo tuma lugar dia 19 December 
2019. Difunto lo ta na cas di 10or mainta pa 1 or merdia 
y di 2or pa 4 or lo ta ta Misa Inmaculda Concepcion y lo 
reposa despues di misa na Santana Santa Maria. 

Enbes di flor of krans lo tin un box disponibel pa un bon 
causa. 

Despensa si den nos tristeza nos por a lubida un famia. 
Nos disculpa pero despues di entiero nos no ta ricibi 
bishita di condolencia na cas. 




GERENTE y staf di Biblioteca Nacional Aruba (BNA) ta desea su bishitan- 
tenan dianan di fiesta trankilo, yena cu paz y alegria. Tur tres localidad ta cera 
di dia 23 di december y ta habri bek dialuna dia 6 di januari 2020. 

Na 2020 BNA ta sigui brinda servicio na publico. Manera tur aña, tin diferente 
evento y proyecto special manera presentacion di publicacion nobo, e archivo 
digital ta sigui crece, un catalogo online cu mas aceso pa publico, promocion 
di lesamento, actividad pa mucha tur siman, Festival di Buki pa Mucha cu un 
tema diferente y mucho mas. 


Ai^ra 

^^ 

*Pu«ten^ & ^netMitontf 

Bida ta parti di tempo 
Tempo ta parti di Bida 
Pesey mi ta regala Boso 
un tiki di miTempo 
P'asina Boso ta parti di 
"Mi Bida" 


A,^,a 

*7«uenai *^o«ite & ^tetHatontt ^ 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 


Cu profundo dolor na nos curason, nos ta anuncia 
fayecimento di nos mama, wela, ruman, tanta: 



Janet Figueira 

*22-02-1957-tT6-12-2019 


Cu dolor na nos curason, 
nos ta anuncia fayecimento di nos ser keri: 



Sr. Ricardo Dirksz 

Mihorconoci como"Bubu Dompi"of"Pachi" 
*24-03-1928-116-12-2019 


Acto di entiero lo wordo anuncia despues 


Acto di entiero lo wordo anuncia despues 

Ai^ra 

Vpo- ^ 

'Puttenai ^o«Ke & 0ie»$uito>uf 

Mi no a Muri 

Mi a Djis Habri nni Halanan 
Y Bula Bai 

Bosoku a keda Atras, 

Keda Uni un ku Otro pa mi Alma. 

Y Recorda Mi Semper ku Hopi Amor, 
Mescos ku amiTin pa Boso. 

A bai drumi de brasa di Senjor: 



Sra :Blanca Eufemia Kelly 

Mihorconocicomo"Mama of Oma" 
20-03-1942 t09-12-2019 

Den nomber di su: 

Mayornan : tRoque y Wilhelmina Kelly Mensche 

Yiunan : Eugene Kock 

Sharlene Kocky RolandoTromp 
Yiunan sin dolor: Elly Paesch y yuina, Ivelise y 
yuinan, Olga MaduroTromp y Familia, Sharon, Noveji, 
Jolene Smith, Vivian,Antonieta, Carmen 
Nietonan: Shayene Hernandez Kock y Failia 

Dwight Kock y Familia 
Dwayne Kock y Familia 
SheandayTromp 
SheandrickTromp 

ExSuegronan: Charline Richardson 

Cora Philips 

Su Bon amigana di cas : Sita CroesDolorita Thiel, Nena 
Y Enrique, Martha Semerel, Mercedes, Pedro Kelly y 
yuinan, Glenda Geerman, Gail, Linda Semeleer, Rudy 
Stamper, Leo Stamper, Lourdes, Flor 

Suaydante: Roxanna Jimenez 

Subrina(o)nan na Aruba y Canada, primo y primanan, 
iha, demasFamia, Amiga, Bisiña y conosirnan: Kelly, 
Martijn, Scott, Chayoung, Kock,Tromp, Muyale, 

Jabobs, Olivier, Lopez, Bislick, Hamlet, Malmberg, 
Russel, Mensche, Boom,Thiel, Arcario, Croes, Geerman, 
Dijkhoff, Maduro, Stamper, Ogando, Jimenez,Suromi, 
Smith, Philips, Richardson, Hernandez, Danies, 

Semerel, Zievinger, Bernabela, Paesch, Angela, 
Flanders, Herrera, Ruiz, Semeleer, Hart, Bor, de Haas, 
Lampe, van den Berg, de Mey, Flores, Fuguet, Lacle, 
Werleman 


Nos disculpasi den nos tristeza nos por a lubida 

Ta invita pa acto di condolencia y despedida cu lo 
tumalugardiasabra 21 di december 2019 na Aurora 
Funeral Home di 7br pa 9'or di anochi, sigi pa acto di 
cremacion. 


Contrbl dirigi riba violacion 
di Ley di Arma y Ley di Opio 


WILLEMSTAD - Diamars 17 di decémber 
2019 alrededor di Ol.OO’or di madrugá, 
e Team di Mantencion di Órdo Publico 
a tene un contról dirigi riba violacion di 
e Ley di Arma y e Ley di Opio, na un 
establecimento den área di Mahumaweg. 


Durante di e contról aki personanan cu 
tabata presente y vehiculonan a keda listrá 
di forma riguroso. 


AufSra 

^^ 

^ouce & ^netKCitoncf 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Nos ta anuncia fayecimento di: 



Susanna Sanchez-Geerman 

Mihor conoci como"Sanita"of"Yaya" 
*10-11-1927-t08-12-2019 
Viuda di Nicolas Sanchez 


Na nomber di su: 

Yiunan: Lourdes Sanchez 

Enrique Sanchez y Maria Luz Mancilla Hernandez 

Clara Sanchez 

Maria y Modesto Boekhoudt-Sanchez 

Nietonan: Giorgino Cham y famia, Susanna 

De Marie Cham y yiunan, Marouska Delgado Sanchez 

y yiunan, Gini Mackay y Ivan Lacle 

Nieta stima: Shaymara Sanchez 

Nietostima: Moises Sanchez 

Bisanieta stima: Amy Chloe Vrolijk 

Bisanietonan y tataranietonan 

Rumannan: Zepp Wathey y famia 

Agnes Wathey, Betto Haayen y famia 

Rita Wathey y famia 

Rosa Wathey y famia 

James Wathey 

Pablo Ismael Maduro y famia 
Carmencita Maduro 

Sobrino stima na Venezuela Otto y Reyita Petit de 
Sanchez 

Amistades di semper: Fen Da Supermarket, Kong Hing 
Supermarket, Discount Center, Sport Shop Antilliana, 
Fruteria Virgilio 

Tur su ayudantenan y demas conocirnan y bisiña 

Famia: Sanchez, Geerman, Boekhoudt, Wathey, 
Maduro, Cham, Mancilla Hernandez, Mackay, Lacle, 
Mejilla, Vrolijk 

Oportunidad pa condolencia: diahuebs 19 di decem- 
ber 2019 na Matividiri # 16-A di 7'or pa 9br di anochi. 


Riba un persona masculino cu tabatin un 
tas na su garganta, a bin haña den e tas aki 
un revólver armá y mas cinco (5) bala lós 
di caliber 45 bentá den e tas. 

Tambe a haña droga den e tas cla pa 
bende. Mesora e agentenan a detené e 
sospechoso D.L.M. di 47 aña di edad, 
nace na Córsou pa violacion di e Ley 
di Opio y Ley di Arma y a confiscá tur 
e articulonan. A presentá e sospechoso 
D.L.M. dilanti un Fiscal auxiliar kende 
a ordená su encarcelamento pendiente 
di mas investigacion. E controlnan aki ta 
continuá. 


Ai^ra 

^ 

*PuueMl ^otue & ^teuMt&ui ^ 



Arthur Franka 


With deep sorrow but thankful for everything he was 
for us we announce that mister Arthur Franka passed 
away on December 7th, 2019 and was cremated. 
We thankyou for the outpouring of thoughts and 
prayer in our time of bereavement. 


Aufora 

SPo- ^ 

^utt&uU ^otue & ^netMit&uf 



ELENA BRUINETTE CROES-RAVEN 

Mihor conoci como: Ellen, Oma Grandi 
Ridder in de Orde van Oranje Nassau 


Ta invita pa e acto di entiero cu lo tuma lugar diasabra 
21 di december 2019 na cas; Matividiri # 16-A di 11 br 
di mainta pa 3.30 di atardi, despues saliendo pa 
Santana centraal na Sabana Basora. 


3 di september 1924 13 di december 2019 

Maracaibo, Venezuela Oranjestad, Aruba 

Acto di entiero lo wordo anuncia despues 

Adicto kier a drenta Compra y 
Venta den oranan di madruga 


Ai^ra 

‘ÇcMenai & ^netMitontf 

"Bou di alanan di Dios mi ta sigur" 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

"Mi refugio, mi forti, mi Dios, den kende mi ta 
pone mi konfiansa" 

Salmo 91:1-2 

Cu dolor na nos curason, 
nos ta anuncia fayecimento di nos ser keri: 



Liguena Agnes Roga 

Mihor conoci como"Winnie" 
*27-08-1945-t14-12-2019 


Na nomber di su yiu: Dietje Maduro 
Su compañe di bida: Chomai Koolman 
Su nietonan: Sukyen Croes y Anthony Dirksz 

Mikeson Croes y Susanna Veldhuis 
Su bisanieto: Shaquille Dirksz 
Su rumannan: tAura Simon Roga y tGeorge Simon 
tRonald Roga 
Glenda Roga y tMaxTromp 
Nel Roga 

Pedro y Jozee Roga 
Gloria Roga y Juan Ras 
Swinda Roga y Jenny de Miranda 
Thomas y Gisela Roga Willems 
GinoyYolanda Roga Fuentes 
Ruman di criansa: Gwendolyn Kelly 
Sobrino y sobrinanan: Eugene, 
Lisa,Jennifer,Mike,Glenn, Lloyd, Jordan, Georgino, 
Afke, Angelo, Rose-Ann, Owen, Katja, Claudia 
Sobresobrinonan: Gjorgjan, Alisha, Lizienne, Lirienne, 
Lixienne 

Su tanta: Olinda van Balen 
Su primo y primanan 

Su amiganan di cas: Lucia, Lucy, Rita, Vilma, Ursula, 
Patricia 

Su bon bisiñanan, su conocirnan di Young Fellow 
y demas famia: Roga, Maduro, Boekhoudt, Van Balen, 
Rasmijn,Ter Beek, Vollebeek, Koolman, Pourier, 
Krozendijk, Kock, Silva, Lewis, Willems, de Miranda, 
Tromp, Ras, Simon, Fuentes. 

Pordona nos si den nos tristesa nos por a lubida algun 
nomber 

Acto di condolencia y entiero ta tuma luga: Diahuebs 
dia 19 di December na Misa Fatima na Dakota pa 4'or 
di atardi. E curpa di Winnie lo ta reposa den misa di 
2'or di merdia y por duna condolencia te 4'or. Despues 
di ceremonia lo sali pa Santana De Vries na Sta Cruz. 

Ta duel nos cu despues di entiero no ta risibi bishita di 
condolencia na cas. 



/^t-tt/tt /'/*//t-y 


:asnctn 




'inan' 


DIAMARS madruga Polis a wordo 
manda den Hendrikstraat unda cu 
adictonan a purba na kibra un ne- 
goshi. 

Na yegada, Polis a constata cu ta 
trata di e lugar di Compra y Venta. 
Agentenan no a bin topa cu niun 
persona tratando di drenta. 


Loke si Polisnan a wordo informa 
tabata cu e persona cu a trata di 
drenta ta bisti na blauw. 

Mesora Polis a bay tira un bista 
rond y a bin topa cu adicto yama 
Lloyd bisti na blauw cu preto. 

A papia cune y a splike riba e con- 
secuencianan. 

I^AWEMainta 

E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LIKe nos riba facebooK 

Keda “up to date” ij liKe nos riba facebopK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 















